**Η ζήλια να ΄ταν ψώρα…**

Κάποτε ένας άνθρωπος είχε ένα γαϊδούρι κι ένα μικρό σκυλάκι. Το γαϊδούρι του το είχε δεμένο στον στάβλο και το έτρεφε με σανό και βρώμη και το έβαζε να του κουβαλά όλα τα βαριά πράγματα. Με το σκυλάκι του όμως έπαιζε όλη μέρα. Το γαϊδούρι ήθελε και αυτό να παίξει και ζήλευε πάρα πολύ το σκυλάκι!

– Αν του κάνω κι εγώ χαρές και χοροπηδάω και κουνάω την ουρά μου, θα μ΄ αγαπάει και θα με φροντίζει περισσότερο, σκέφτηκε παραπονιάρικα.

Κι έτσι μια μέρα βγήκε από τον στάβλο, έτρεξε στο αφεντικό του κι άρχισε να κλοτσάει και να κουνάει την ουρά του. Έβαλε τα μπροστινά του πόδια πάνω στα γόνατα του αφεντικού του κι άρχισε να του γλείφει το πρόσωπο.

– Άσε με παλιογάιδαρε, φώναζε το αφεντικό του θυμωμένο!

Κι αμέσως φώναξε τον υπηρέτη του και κείνος άρπαξε το ζηλιάρικο γαϊδούρι, του έδωσε το ξύλο της χρονιάς του και το έδεσε στο παχνί του!

– **Αυτά παθαίνει όποιος ζητά πράγματα που δεν του ταιριάζουν**, σκέφτηκε το σκυλάκι μας και κούνησε την ουρά του ευτυχισμένο!

**Διάβασε το κείμενο με τον γάϊδαρο και το σκυλάκι και απάντησε στις ερωτήσεις.**

* Τί ζώα είχε ο άνθρωπος στον στάβλο του;

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

* Πώς συμπεριφέρονταν στον γάϊδαρο;

**­­­\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

* Τί ένιωθε ο γάϊδαρος;

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**